A：搭啲，兩三毫子先至搭夠再寄啲新嘅，噉嗰陣時就，快快脆脆猛咁將啲個八黏黏晒，嘩，諗下，ei3留喺度冇用𡃉嗎，寄寄寄。好短時間𡃉咋，喺我寄晒，即係由佢開始加郵票，至到我寄晒啲個八嘅郵票，再至到個八開始升值嘅時候呢，只係個零兩個月間嘅事來𡃉咋。嗰啲個八郵票呢，嘩，升到真係癲。佢而家呢，都賣成好似話要二百幾蚊。
A: Daap dij, loengq saamj houxzir sinjzi daap gau zoi gei dij sanj ge, gamr gor zanhsix zauh, faaifaaiceoiceoi maangq gam zoengj dij go baat nimx nimx saai, waa, namr haaq, ei laux hair douh mouq yungh gaa maa, gei gei gei. Hour dvnr sixgaan gaa zaa, hair ngoq gei saai, zikjhaih yaux keoiq hoijcir gaaj yauxpiu, zidou ngoq gei saai dij go baat ge yauxpiu, zoi zidou go baat hoijcir singjzikh ge sixhauh nej, zirhaih go lengx loengq go yvth gaanj ge sih laix gaa zaa. Gor dij go baat yauxpiu nej, waa, singj dou zanjhaih dinj. Keoiq yixgaaj nej, douj maaih sengx hourciq waah yiu yih baak geir manj.
B：搞錯啊？
B: Gaaur co aa?
A：一個。
A: Yatj go.
B：係，未扱過印嗰啲先得呀嗎？
B: Haih, meih kapj gwo yan gor dij sinj dakj aax maa?
A：未扱過印嘅，二百幾蚊一個，好似過成過萬蚊，一版，好似係？係唔係呢？好犀利啊，總之個八嗰隻係非常非常之。所以我而家諗起啲個八郵票，我猛咁寄，猛咁寄晒佢嗰陣時啲 / 
A: Meih kapj gwo yan ge, yih baak geir manj yatj go, hourciq gwo sengx gwo maanh manj, yatj baanr, hourciq haih? Haih mx haih nej? Hour saijleih aa, zungrzij go baat gor zek haih feijsoengx feijsoengx zij. Soryiq ngoq yixgaaj namr heir dij go baat yauxpiu, ngoq maangq gam gei, maangq gam gei saai keoiq gor zanhsix dij / 
B：心痛嚹。但係而家又冇哩一樣𡃉喇，係唔係啊？即係哩排又冇話？
B: Samjtung laa. Daanhhaih yixgaaj yauh mouq nij yatj yoengh gaa laaj, haih mx haih aa? Zikjhaih nij pair yauh mouq waah?
A：而家冇嚹而家靜返啲嚹。
A: Yixgaaj mouq laa yixgaaj zingh faanj dij laa.
B：係囖。
B: Haih loj.
A：而家 / ，如果而家再揾女皇頭嗰啲呢，就真係儲郵票𡃉嚹，嗰啲真係，真係儲來，即係收集返起來，即係，趁而家跌返啲價，啲人儲返一套喺度。嗰陣時嗰啲又純粹炒𡃉啫，嗰陣時嗰啲就，又，我都重有啲炒嘅喺度啊。
A: Yixgaaj / , yvxgwor yixgaaj zoi wanr Neoiqwongx taux gor dij nej, zauh zanjhaih couq yauxpiu gaa laa, gor dij zanjhaih, zanjhaih couq laix, zikjhaih saujzaaph faanj heir leix, zikjhaih, can yixgaaj dit faanj dij gaa, dij yanx couq faanj yatj tou hair douh. Gor zanhsix gor dij yauh seonxseoiq caaur gaa zej, gor zanhsix gor dij zauh, yauh, ngoq douj zungh yauq dij caaur ge hair douh aa.
B：係咩？
B: Haih mej?
A：嗰陣時買，不過唔係個八，有啲個半。啊，我最好買到張個半。個半我早嗰輪去嗰個收購價都成千一蚊。
A: Gor zanhsix maaiq, batjgwo mxhaih go baat, yauq dij go bun. Aa, ngoq zeoi hour maaiq dour zoengj go bun. Go bun ngoq zour gor leonx heoi gor go saujkau gaa douj sengx cinj yatj manj.
B：嘩，一版呀又係？
B: Waa, yatj baanr aax yauh haih?
A：一版，喀，我嗰陣時喺郵局好無聊噉又買開郵票噉又，無端端我話：「是但喇，一蚊至兩蚊，一樣俾版我喇。」噉，噉佢又有個半，我又，我都唔為意，我只係諗住買來收埋噉啊。噉買咗之後我就一路收喺本集郵簿裏邊囖。到後來我，嗰陣時佢炒女皇頭嗰陣時，我先知道原來個半都好值錢嘅。
A: Yatj baanr, haakh, ngoq gor zanhsix hair yauxgukr hour mouxliux gamr yauh maaiq hoij yauxpiu gamr yauh, mouxdvnjdvnj ngoq waah: " sihdaanh laaj, yatj manj zi loengq manj, yatjyoengh beir baanr ngoq laaj. " gamr, gamr keoiq yauh yauq go bun, ngoq yauh, ngoq douj mxwaixyi, ngoq zirhaih namr zvh maaiq laix saujmaaix gamr aa. Gamr maaiqzor zijhauh ngoq zauh yatjlouh sauj hair bunr zaaphyauxbaur leoiqbinh loj. Dou hauhloix ngoq, gor zanhsix keoiq caaur neoiqwongx taux gor zanhsix, ngoq sinj zijdou yvnxloix go bun douj hour zikhcinr ge.
B：哦。
B: Oq.
A：我為起來都係一百五十蚊一版啫嗎。
A: Ngoq waix heir leix douj haih yatj baak ngq saph manj yatj baanr zej maa.
B：喀喀喀。
B: Haakh haakh haakh.
A：我買原價，但係嗰陣時佢嗰個收購價已經係千一蚊至千二蚊之間。佢再賣返出去幾多就唔知嚹。不過我冇賣到啊。
A: Ngoq maaiq yvnxgaa, daanhhaih gor zanhsix keoiq gor go saujkau gaa yiqgingj haih cinj yatj manj zi cinj yih manj zijgaanj. Keoiq zoi maaih faanj ceotj heoi geir doj zauh mx zij laa. Batjgwo ngoq mouq maaih dou aa.
B：哦！自己儲。
B: Oq! Zihgeir couq.
A：我自己儲，冚唪唥一路收返起晒。我除非多嗰啲囖，即係譬如有啲有三四版啊，兩三版嗰啲，如果有朋友熟嘅，即係，可以熟到可以賣個人情嘅，噉就原價
A: Ngoq zihgeir couq, hamhbaanghlaangh yatjlouh sauj faanj heir saai. Ngoq ceoixfeij doj gor dij loj, zikjhaih peiyvx yauq dij yauq saamj / sei baanr aa, loengq / saamj baanr gor dij, yvxgwor yauq pangxyauq sukh ge, zikjhaih, horyiq sukh dou horyiq maaih go yanxcingx ge, gamr zauh yvnxgaa
B：賣俾人。賣俾人囖。不過通常我朋友我都唔鍾 / ，即係點呢？唔鍾意話好似賣高些少噉賣俾人，嗰啲好似，好似喺朋友身上揾錢噉嘅啫。
B: Maaih beir yanx. Maaih beir yanx loj. Batjgwo tungjsoengx ngoq pangxyauq ngoq douj mx zungj / , zikjhaih dimr nej? Mx zungjyi waah hourciq maaih gouj sejsiur gamr maaih beir yanx, gor dij hourciq, hourciq hair pangxyauq sanjsoengh wanr cinr gamr ge zej.
B：喀喀喀。
B: Haakh haakh haakh.
A：所以通常我好少賣俾人，但係賣親俾人呢，就一定係照返原價，就唔會有 / 
A: Soryiq tungjsoengx ngoq hour siur maaih beir yanx, daanhhaih maaih canj beir yanx nej, zauh yatjdingh haih ziu faanj yvnxgaa, zauh mx wuiq yauq / 
B：噉又係。自己儲郵票嘅，就唔會噉𡃉喇。
B: Gamr yauh haih. Zihgeir couq yauxpiu ge, zauh mx wuiq gamr gaa laaj.
A：所以我而家都儲埋，收埋啲喇，收埋啲。
A: Soryiq ngoq yixgaaj douj couq maaix, saujmaaix dij laaj, saujmaaix dij.
B：噉係英，誒，英女皇之前呢？其實你幾時開始儲郵票𡃉？
B: Gamr haih yingj, eh, Yingjneoiqwongx zijcinx nej? Keixsath neiq geirsix hoijcir couq yauxpiu gaa?
A：其實我儲郵票嘅時間好短𡃉咋。到我由，真係識得儲郵票只係喺哩，三、四年間先開始去儲郵票。以前嗰啲呢，我鍾意見到靚嗰啲呢，儲起一個，有啲見到，「咦，十個拼埋一齊幾靚喎。」啊，噉又又躉十個喺度。譬如有啲佢有四款，我又唔鍾意嗰款呢，我就唔要嗰款嘅。變咗我而家有啲郵票呢。
A: Keixsath ngoq couq yauxpiu ge sixgaan hour dvnr gaa zaa. Dou ngoq yaux, zanjhaih sikj dakj couq yauxpiu zirhaih hair nij, saamj / sei ninx gaanj sinj hoijcir heoi couq yauxpiu. Yiqcinx gor dij nej, ngoq zungjyi gin dour leng gor dij nej, couq heir yatj go, yauq dij gin dour, " yir, saph go ping maaix yatjcaix geir leng wo. " aa, gamr yauh yauh danr saph go hair douh. Peiyvx yauq dij keoiq yauq sei funr, ngoq yauh mx zungjyi gor funr nej, ngoq zauh mx yiu gor funr ge. Binzor ngoq yixgaaj yauq dij yauxpiu nej.
B：就係唔齊嘅。
B: Zauh haih mx caix ge.
A：譬如四個呢，佢又得兩個啫，或者得三個𡃉啫，其他嗰啲我就唔知，我就使使使晒佢，即係黏晒佢，寄晒佢，噉樣樣。
A: Peiyvx sei go nej, keoiq yauh dakj loengq go zej, waakhzer dakj saamj go gaa zej, keixtaaj gor dij ngoq zauh mx zij, ngoq zauh sair sair sair saai keoiq, zikjhaih nimx saai keoiq, gei saai keoiq, gamryoengr yoengr.
B：哦，即係你又唔係儲好舊嗰啲。即係，英女皇之前嗰啲就冇𡃉嚹其實。
B: Oq, zikjhaih neiq yauh mxhaih couq hour gauh gor dij. Zikjhaih, Yingjneoiqwongx zijcinx gor dij zauh mouq gaa laa keixsath.
A：冇𡃉嚹，其實舊啲嗰啲都冇𡃉嚹。不過，以前就一路儲開，儲小全章呢，就一張，嗰陣時又唔識得大量噉樣儲起佢吖嗎。嗰陣時，嘩，好開心啊，好似有咩，龍船啊，有一張龍船喎，我揸住張龍船已經好開心啊。
A: Mouq gaa laa, keixsath gauh dij gor dij douj mouq gaa laa. Batjgwo, yiqcinx zauh yatjlouh couq hoij, couq siurcvnxzoengj nej, zauh yatj zoengj, gor zanhsix yauh mx sikj dakj daaihloengh gamryoengr couq heir keoiq aaj maa. Gor zanhsix, waa, hour hoijsamj aa, hourciq yauq mej, lungxsvnx aa, yauq yatj zoengj lungxsvnx wo, ngoq zaaj zvh zoengj lungxsvnx yiqgingj hour hoijsamj aa.
B：我記得啊，即係成條噉樣嗎。
B: Ngoq geidakj aa, zikjhaih sengx tiux gamryoengr gaaj maa.
A：係啊，成條噉𡃉。其實賣嗰陣時任人買嘅，嗰陣時我又只係，真係純粹鍾意囖，哎，有一張已經好開心，就買咗嗰張返去收埋咗。
A: Haih aa, sengx tiux gamr gaa. Keixsath maaih gor zanhsix yamh yanx maaiq ge, gor zanhsix ngoq yauh zirhaih, zanjhaih seonxseoiq zungjyi loj, aaiq, yauq yatj zoengj yiqgingj hour hoijsamj, zauh maaiqzor gor zoengj faanjheoi saujmaaixzor.
B：咦，我都係噉𡃉，我小學已經有儲𡃉嚹，但係嗰陣時，小學嗰啲又玩玩下嗰啲呢。
B: Yir, ngoq douj haih gamr gaa, ngoq siurhokh yiqgingj yauq couq gaa laa, daanhhaih gor zanhsix, siurhokh gor dij yauh waanr waanr haaq gor dij nej.
A：中學就多啲時間去排隊呢，即係，誒，放咗學有陣時首日封嗰啲呢。噉去排隊其實都唔係排好長𡃉啫嗎，即係一個鐘以內一定得𡃉嚹，即係，通常都幾個字噉樣就已經買到𡃉嚹。
A: Zungjhokh zauh doj dij sixgaan heoi paaixdeoir nej, zikjhaih, eh, fongzor hokh yauq zanhsix sauryathfungj gor dij nej. Gamr heoi paaixdeoir keixsath douj mxhaih paaix hour coengx gaa zej maa, zikjhaih yatj go zungj yiqnoih yatjdingh dakj gaa laa, zikjhaih, tungjsoengx douj geir go zih gamryoengr zauh yiqgingj maaiq dour gaa laa.
A：係啊，係啊，以前都係最多都係排，最多都係排一個至個零鐘頭就已經排到𡃉嚹，以前。而家唔得嚹。
A: Haih aa, haih aa, yiqcinx douj haih zeoidoj douj haih paaix, zeoidoj douj haih paaix yatj go zi go lengx zungjtaux zauh yiqgingj paaix dour gaa laa, yiqcinx. Yixgaaj mx dakj laa.
B：係啊，係囖，噉但係即係而家就越來越癲嚹，啊，都要搞到呢，即係都冇咁好心機去排買首日封嚹已經。
B: Haih aa, haih loj, gamr daanhhaih zikjhaih yixgaaj zauh yvth laix yvth dinj laa, aa, douj yiu gaaur dou nej, zikjhaih douj mouq gam hour samjgeij heoi paaix maaiq sauryathfungj laa yiqgingj.
A：我自從嗰次排完八個鐘頭之後，我又，以後你都唔好搞我。真係好慘，企八個鐘頭。
A: Ngoq zihcungx gor ci paaix yvnx baat go zungjtaux zijhauh, ngoq yauh, yiqhauh neiq douj mx hour gaaur ngoq. Zanjhaih hour caamr, keiq baat go zungjtaux.
B：我寧願唔要首日封，我寧願就噉要啲郵票囖，因為如果啲郵票靚𡃉呢，噉我就噉儲起一套。係囖。
B: Ngoq ningxyvnr mx yiu sauryathfungj, ngoq ningxyvnr zauh gamr yiu dij yauxpiu loj, yanjwaih yvxgwor dij yauxpiu leng gaa nej, gamr ngoq zauh gamr couq heir yatj tou. Haih loj.
A：啊，所以就好啲喇，如果你即係純粹興趣呢，你，即係你儲一套噉就好易揾嘅啫，唔係難揾𡃉啫。
A: Aa, soryiq zauh hour dij laaj, yvxgwor neiq zikjhaih seonxseoiq hingceoi nej, neiq, zikjhaih neiq couq yatj tou gamr zauh hour yih wanr ge zej, mx haih naanx wanr gaa zej.
B：喀喀喀。係啊。
B: Haakh haakh haakh. Haih aa.
A：不過我係，係我衰啲，而家又鍾意儲埋成版成版噉來儲。
A: Batjgwo ngoq haih, haih ngoq seoij dij, yixgaaj yauh zungjyi couq maaix sengx baanr sengx baanr gamr laix couq.
B：哎吔，我從來冇諗過噉儲啊。
B: Aijyaa, ngoq cungxloix mouq namr gwo gamr couq aa.
A：我發覺佢成版幾靚𡃉，睇嘅時候。
A: Ngoq faatgok keoiq sengx baanr geir leng gaa, tair ge sixhauh.
B：係囖，其實係幾靚𠸏。
B: Haih loj, keixsath haih geir leng ger.
A：好靚𡃉，逐版逐版噉揭下揭下。
A: Hour leng gaa, zukh baanr zukh baanr gamr kit haaq kit haaq.
B：唔係啊，我諗我下次都係買啲，試下買一版先得。
B: Mxhaih aa, ngoq namr ngoq haah ci douj haih maaiq dij, si haaq maaiq yatj baanr sinj dakj.
A：而且佢哋話呢，儲成版就有保值嘅作用囖，喀，不過你唔好整花，整摺，有任何損毀嚹，如果唔係就冚唪唥冇，即係價 / ，冇，點啊?冇嗰個賣返出去嘅價值囖，變咗你真係永遠就自己揸住來睇𡃉咋。喀，啊如果你真係冇花冇損毀呢就有一日冇飯食嘅時候啊，你真係窮到，唉，死嚹。
A: Yixcer keoiqdeih waah nej, couq sengx baanr zauh yauq bourzikh ge zokyungh loj, haakh, batjgwo neiq mx hour zingr faaj, zingr zip, yauq yamhhox svnrwair laa, yvxgwor mxhaih zauh hamhbaanghlaangh mouq, zikjhaih gaa / , mouq, dimr aa? Mouq gor go maaih faanj ceotj heoi ge gaazikh loj, binzor neiq zanjhaih wingqyvnq zauh zihgeir zaaj zvh laix tair gaa zaa. Haakh, aa yvxgwor neiq zanjhaih mouq faaj mouq svnrwair nej zauh yauq yatj yath mouq faanh sikh ge sixhauh aa, neiq zanjhaih kungx dou, aaiq, seir laa.
B：攞出來賣。
B: Lor ceotjlaix maaih.
A：除咗郵票之外，乜嘢都冇之後呢，你就可以攞啲郵票去，唉，賣返些少。
A: Ceoixzor yauxpiu zijngoih, matjyeq douj mouq zijhauh nej, neiq zauh horyiq lor dij yauxpiu heoi, aaiq, maaih faanj sejsiur.
B：唔係喎，啲銀仔都得𡃉喎，係唔係啊?
B: Mxhaih wo, dij nganrzair douj dakj gaa wo, haih mx haih aa?
A：係啊，係啊，而家有好多。
A: Haih aa, haih aa, yixgaaj yauq hour doj.
B：而家話啲銀仔呢又係，誒，嗰啲斗令定係乜嘢呢，噉嗰啲又係。
B: Yixgaaj waah dij nganrzair nej yauh haih, eh, gor dij daurlingr dinghhaih matjyeq nej, gamr gor dij yauh haih.
A：哎吔，我有幾個，我重有。
A: Aijyaa, ngoq yauq geir go, ngoq zungh yauq.
B：又係可以拎去賣吖嗎。
B: Yauh haih horyiq lingj heoi maaih aaj maa.
A：我早嗰排先至發現咗，摷返幾個斗令出來啊。
A: Ngoq zour gor paaix sinjzi faatyinhzor, caau faanj geir go daurlingr ceotjlaix aa.
B：ei1，我又有儲coins𡃉嗰陣時原來我都係有，誒，即係，誒，誒，大嗰個一毫子啊，誒，一蚊啊，大嗰啲。
B: eij, ngoq yauh yauq couq coins gaa gor zanhsix yvnxloix ngoq douj haih yauq, eh, zikjhaih, eh, eh, daaih gor go yatj houxzir aa, eh, yatj manj aa, daaih gor dij.
A：男人頭。
A: Naamxyanx taux.
B：男人頭，男人頭？唔知有冇喎？
B: Naamxyanx taux, naamxyanx taux? Mx zij yauq mouq wo?
A：應該男人頭應該難揾啲。
A: Yingjgoij naamxyanx taux yingjgoij naanx wanr dij.
B：難揾啲嚹，揾唔到嚹，應該我。
B: Naanx wanr dij laa, wanr mx dour laa, yingjgoij ngoq.
A：男人頭，我諗係七幾年之後，踏入我諗八 / 
A: Naamxyanx taux, ngoq namr haih catj geir ninx zijhauh, daaph yaph ngoq namr baat / 
B：唔係啊，再早啲嚹。
B: Mxhaih aa, zoi zour dij laa.
A：之後都已經冇𡃉嚹。
A: Zijhauh douj yiqgingj mouq gaa laa.
B：冇喇。七幾年已經。
B: Mouq laaj. Catj geir ninx yiqgingj.
A：我係六幾，六幾嘅時候，六幾最多去到七幾就已經冇𡃉嚹。
A: Ngoq haih lukh geir, lukh geir ge sixhauh, lukh geir zeoidoj heoi dou catj geir zauh yiqgingj mouq gaa laa.
B：究竟你幾多歲啊？
B: Gaugingr neiq geir doj seoi aa?
A：俾你人哋話收收收收收收晒。
A: Beir neiq yanxdeih waah sauj sauj sauj sauj sauj sauj saai.
B：六幾年你已經咁清楚，你呢 / 
B: Lukh geir ninx neiq yiqgingj gam cingjcor, neiq nej / 
A：唔係啊。
A: Mxhaih aa.
B：幾多歲？
B: Geir doj seoi?
A：點樣講，而係因為我六幾年嘅時候呢，好細個，我細個嗰陣時好鍾意錢。所以 / 
A: Dimryoengr gongr, yix haih yanjwaih ngoq lukh geir ninx ge sixhauh nej, hour saigo, ngoq saigo gor zanhsix hour zungjyi cinr. Soryiq / 
B：啱啱幾個月大已經識嘞。
B: Aamjaamj geir go yvth daaih yiqgingj sikj laak.
A：你知唔知點解?唔係，而係我，唔係，我細個嗰陣時真係接觸好多錢𡃉，點解呢？啲人呢成日俾錢我呢，我點呢，好多人來我屋企呢打麻雀𡃉嗰陣時，噉呢我就，啲人打完麻雀呢就梗係唔得閒去買餸，買嘢𡃉嘞。成日「哎吔，你幫我落樓下買包煙。」嗰個「你幫我落樓下買菜，買斤菜，買餸。」噉買完上來呢，個個俾「啊，幾毫子你食嘢嘞。」所以我記得我細個嗰陣時呢，嘩，揸住個毫子好開心，所以我對於嗰啲毫子呢好有印象。
A: Neiq zij mx zij dimrgaair? Mxhaih, yix haih ngoq, mxhaih, ngoq saigo gor zanhsix zanjhaih zipzukj hour doj cinr gaa, dimrgaair nej? Dij yanx nej sengxyath beir cinr ngoq nej, ngoq dimr nej, hour doj yanx laix ngoq ukjkeir nej daar maaxzoekr gaa gor zanhsix, gamr nej ngoq zauh, dij yanx daar yvnx maaxzoekr nej zauh gangrhaih mx dakjhaanx heoi maaiq sung, maaiq yeq gaa laak. Sengxyath " aijyaa, neiq bongj ngoq lokh lauxhaah maaiq baauj yinj. " gor go " neiq bongj ngoq lokh lauxhaah maaiq coi, maaiq ganj coi, maaiq sung. " gamr maaiq yvnx soengq laix nej, gogo beir " aa, geir houxzir neiq sikh yeq laak. " soryiq ngoq geidakj ngoq saigo gor zanhsix nej, waa, zaaj zvh go houxzir hour hoijsamj, soryiq ngoq deoiyvj gor dij houxzir nej hour yauq yanzoengh.
B：我以前收到啲毫子呢又最鍾意睇佢年份嘅，即係揾 / 揾啲年份，即係唔知點解𡃉，係對數字比較有興趣噉樣。睇呢，睇啲年份噉樣嘅嘢。
B: Ngoq yiqcinx sauj dour dij houxzir nej yauh zeoi zungjyi tair keoiq ninxfanh ge, zikjhaih wanr / wanr dij ninxfanh, zikjhaih mx zij dimrgaair gaa, haih deoi souzih beirgaau yauq hingceoi gamryoengr. Tair nej, tair dij ninxfanh gamryoengr ge yeq.
A：其實我 / 其實我不嬲都冇留意年份。
A: Keixsath ngoq / keixsath ngoq batjnauj douj mouq lauxyi ninxfanh.
B：係啊？
B: Haih aa?
A：我，我總言之我覺得，嗰陣時揸住個毫子我只係覺得可以買到好多嘢啊。冇諗過收起嗰個毫子佢，第日會點啊，或者嗰年，誒，出嗰個毫子出得好少啊，噉樣。
A: Ngoq, ngoq zungryinxzij ngoq gokdakj, gor zanhsix zaaj zvh go houxzir ngoq zirhaih gokdakj horyiq maaiq dour hour doj yeq aa. Mouq namr gwo sauj heir gor go houxzir keoiq, daihyath wuiq dimr aa, waakhzer gor ninx, eh, ceotj gor go houxzir ceotj dakj hour siur aa, gamryoengr.
B：哦，梗係冇喇，我都唔會𠸏。係佢轉嘞，即係臨轉話，唔會再用𡃉嚹，噉我就會keep起一個，噉樣囖，即係，都係自己keep來做留念，噉樣嗰啲呢。係囖，嗰啲就會有啲囖。
B: Oq, gangrhaih mouq laaj, ngoq douj mx wuiq ger. Haih keoiq zvn laak, zikjhaih lamx zvn waah, mx wuiq zoi yungh gaa laa, gamr ngoq zauh wuiq keep heir yatj go, gamryoengr loj, zikjhaih, douj haih zihgeir keep laix zouh lauxnimh, gamryoengr gor dij nej. Haih loj, gor dij zauh wuiq yauq dij loj.
A：不過而家都，其實毫子嗰啲，佢好點講呢？佢好衰𡃉。你係要靚嗰啲，完全未用過即係。
A: Batjgwo yixgaaj douj, keixsath houxzir gor dij, keoiq hour dimr gongr nej? Keoiq hour seoij gaa. Neiq haih yiu leng gor dij, yvnxcvnx meih yungh gwo zikjhaih.
B：嗰啲先值錢。
B: Gor dij sinj zikhcinr.
A：點樣呢？你喺銀行換返來呢，就即刻揾個套封咗佢，收埋佢，噉嗰啲呢就可以保存得到個價值喺度。你用得兩用嘅話，即係，轉多兩轉已經掂咗啲人氣手氣之後呢，就已經冇價值𡃉嚹。不過都重有人收購而家。而家只要你係女皇頭，佢就要𡃉嚹。不問年份。
A: Dimryoengr nej? Neiq hair nganxhongx wunh faanj loix nej, zauh zikjhaakj wanr go tou fungjzor keoiq, saujmaaix keoiq, gamr gor dij nej zauh horyiq bourcvnx dakjdour go gaazikh hair douh. Neiq yungh dakj loengq yungh ge waah, zikjhaih, zvn doj loengq zvn yiqgingj dimzor dij yanxhei saurhei zijhauh nej, zauh yiqgingj mouq gaazikh gaa laa. Batjgwo douj zungh yauq yanx saujkau yixgaaj. Yixgaaj ziryiu neiq haih Neoiqwongx taux, keoiq zauh yiu gaa laa. Batj manh ninxfanh.
B：係咩？有啲噉嘅嘢咩？
B: Haih mej? Yauq dij gamr ge yeq mej?
A：有啊，喺，乜嘢，旺角嗰度，日日，嗰啲唔知係唔係大陸人來嘅，走落來，黏張紙喺度，有年份嗰啲又特別價錢囖，冇年份嗰啲求其，好似話女皇頭兩毫子嘅，佢就四毫子一個幫你收噉。你就俾一拃佢，佢咪照數俾你囖，你俾十個佢，佢俾四蚊你噉樣囖，喀，噉就佢就唔理你乜嘢年代嘞，佢收咗返去，佢自己點搞就唔理佢𡃉嚹，總言之佢就收晒你啲女皇頭嘅返去。喀，如果佢好彩嘅揾到啲，譬如你唔知有乜嘢年份嘅話，你咪成拃賣俾佢嘅時候，可能或者睇漏咗一兩個啊，噉，嘩，可能佢發咗啊佢又，佢可能嗰個特別嗰個年份嗰個呢，唔止係四毫，可能賣四蚊啊，或者四十蚊啊，噉都有𡃉。噉所以就，唉，女皇頭，女皇都值錢嘅，女皇都 / 
A: Yauq aa, hair, matjyeq, wonghgok gor douh, yathyath, gor dij mx zij haih mx haih daaihlukh yanx laix ge, zaur lokh laix, nimx zoengj zir hair douh, yauq ninxfanh gor dij yauh dakhbith gaacinx loj, mouq ninxfanh gor dij kauxkeix, hourciq waah Neoiqwongx taux loengq houxzir ge, keoiq zauh sei houxzir yatj go bongj neiq sauj gamr. Neiq zauh beir yatj zaah keoiq, keoiq maih ziu sour beir neiq loj, neiq beir saph go keoiq, keoiq beir sei manj neiq gamryoengr loj, haakh, gamr zauh keoiq zauh mx leiq neiq matjyeq ninxdoih laak, keoiq saujzor faanjheoi, keoiq zihgeir dimr gaaur zauh mx leiq keoiq gaa laa, zungryinxzij keoiq zauh sauj saai neiq dij Neoiqwongx taux ge faanjheoi. Haakh, yvxgwor keoiq hourcoir ge wanr dour dij, peiyvx neiq mx zij yauq matjyeq ninxfanh ge waah, neiq maih sengx zaah maaih beir keoiq ge sixhauh, hornangx waakhzer tair lauhzor yatj loengq go aa, gamr, waa, hornangx keoiq faatzor aa keoiq yauh, keoiq hornangx gor go dakhbith gor go ninxfanh gor go nej, mxzir haih sei houx, hornangx maaih sei manj aa, waakhzer sei saph manj aa, gamr douj yauq gaa. Gamr soryiq zauh, aaiq, Neoiqwongx taux, Neoiqwongx douj zikhcinr ge, Neoiqwongx douj / 
B：唔係吖，有啲冇女皇嘅，嗰啲乜嘢啊？十蚊紙啊嗰陣時夠又話又炒喇，嗰陣時，誒，前 / 前嗰排。
B: Mxhaih aaj, yauq dij mouq Neoiqwongx ge, gor dij matjyeq aa? Saph manj zir aa gor zanhsix gau yauh waah yauh caaur laaj, gor zanhsix, eh, cinx / cinx gor paaix.
A：十蚊紙佢係，嗰陣時佢係炒嗰啲乜嘢呢？嗰啲。
A: Saph manj zir keoiq haih, gor zanhsix keoiq haih caaur gor dij matjyeq nej? Gor dij.
B：直版嗰啲吖嗎。
B: Zikhbaanr gor dij aaj maa.
A：直版未用過嘅，如果你有得順序連埋霖把又重好𠻹。
A: Zikhbaanr meih yungh gwo ge, yvxgwor neiq yauqdakj seonhzeoih linx maaix lamjbaar yauh zungh hour timj.
B：我有啊，我有好多啊。
B: Ngoq yauq aa, ngoq yauq hour doj aa.
A：你千祈唔好摺咗佢諗住易躉啊。
A: Neiq cinjkeix mx hour zipzor keoiq namr zvh yih danr aa.
B：我有好多啊。
B: Ngoq yauq hour doj aa.
A：一摺咗就冇𡃉嚹。
A: Yatj zipzor zauh mouq gaa laa.
B：我媽咪俾我𡃉。佢嗰陣時呢，誒，唱來呢係 / 係愛來包利是嘅。係前兩年嗰陣時，即係十蚊紙重係好興嗎，前兩年嗰陣時唱定𡃉呢，噉又擺喺度喎，噉又keep起咗喎，即係佢一次過唱預多咗喇。
B: Ngoq maajmix beir ngoq gaa. Keoiq gor zanhsix nej, eh, coeng laix nej haih / haih oi laix baauj leihsih ge. Haih cinx loengq ninx gor zanhsix, zikjhaih saph manj zir zungh haih hour hingj gaaj maa, cinx loengq ninx gor zanhsix coeng dingh gaa nej, gamr yauh baair hair douh wo, gamr yauh keep heirzor wo, zikjhaih keoiq yatjcigwo coeng yvh dojzor laaj.
A：未摺過嘅？
A: Meih zip gwo ge?
B：未摺過𡃉，噉跟住後尾，誒，今年嗰陣時，即係，舊年，其實舊年已經開始派廿蚊紙𡃉喇嗎。唔知幾時喇？總之哩兩年都已經係廿蚊紙，即係唔會再出十蚊𡃉喇。
B: Meih zip gwo gaa, gamr ganjzvh hauhmeij, eh, gamjninr gor zanhsix, zikjhaih, gauhninr, keixsath gauhninr yiqgingj hoijcir paai yaah manj zir gaa laaj maa. Mx zij geirsix laaj? Zungrzij nij loengq ninx douj yiqgingj haih yaah manj zir, zikjhaih mx wuiq zoi ceotj saph manj gaa laaj.
A：有𡃉，有價錢𡃉而家。
A: Yauq gaa, yauq gaacinx gaa yixgaaj.
B：係啊，噉所以就我話：「哎吔，你俾我嘞，我幫你賣咗佢嘞。
B: Haih aa, gamr soryiq zauh ngoq waah: " aijyaa, neiq beir ngoq laak, ngoq bongj neiq maaihzor keoiq laak.
A：唔只值十蚊𡃉而家，我好似見過，佢唔知高幾多價錢收購𡃉，係高啲𡃉，所有未用過嘅十蚊紙。
A: Mxzir zikh saph manj gaa yixgaaj, ngoq hourciq gin gwo, keoiq mx zij gouj geir doj gaacinx saujkau gaa, haih gouj dij gaa, soryauq meih yungh gwo ge saph manj zir.
B：不過我都係自己儲𡃉嚹，除非你 / 
B: Batjgwo ngoq douj haih zihgeir couq gaa laa, ceoixfeij neiq / 
A：儲兩張咪算囖。
A: Couq loengq zoengj maih svn loj.
B：係囖，吓？
B: Haih loj, haar?
A：儲兩張咪算。
A: Couq loengq zoengj maih svn.
B：唔係，有十張度囖好似。
B: Mxhaih, yauq saph zoengj dour loj hourciq.
A：哦，十張度。
A: Ox, saph zoengj dour.
B：十張定廿張，我唔記得咗嚹。
B: Saph zoengj dingh yaah zoengj, ngoq mxgeidakjzor laa.
A：如果有啲靚霖把就賣得貴啲嘅。
A: Yvxgwor yauq dij leng lamjbaar zauh maaih dakj gwai dij ge.
B：噉又冇靚霖把嚹。十張廿張度喇，唔記得咗嚹，係咁上下喇。
B: Gamr yauh mouq leng lamjbaar laa. Saph zoengj yaah zoengj dour laaj, mxgeidakjzor laa, haih gam soenghhaar laaj.
A：儲埋來可以，如果十張廿張，賣都唔賣得幾多錢𡃉咋，你而家，不如收埋佢，可能十年廿年後呢，重 / 
A: Couq maaix laix horyiq, yvxgwor saph zoengj yaah zoengj, maaih douj mx maaih dakj geir doj cinr gaa zaa, neiq yixgaaj, batjyvx saujmaaix keoiq, hornangx saph ninx yaah ninx hauh nej, zungh / 
B：重值錢啲。
B: Zungh zikhcinrdij.
A：重值錢過而家。
A: Zungh zikhcinr gwo yixgaaj.
B：又吓，又吓。
B: Aah haaq, yauh haaq.
B：得未?
B: Dakj meih?
B：差唔多喇。
B: Caaj hoij doj laaj.